गली निर्माण नहीं होने पर प्रदर्शन
अलेवा | नगूरांगांव की खटकड़ पट्टी वाली चौपाल से जींद-कैथल मेन रोड तक की निर्माणाधीन सीसी गली के साथ की छोटी गली का पंचायती विभाग द्वारा निर्माण कार्य नहीं कराया जा रहा। इससे ग्रामीणों में विभाग के खिलाफ रोष है।
नहींहो रहा समाधान
ग्रामीणशीशपाल, चंद्रपाल, विक्रम, धर्मपाल, कृष्ण सैनी, करणा, रामगोपाल, रामधन, शमशेर महिला इंद्रो तथा शांति ने बताया कि गांव की खटकड़ पट्टी की चौपाल से मेन रोड तक की निर्माणाधीन सीसी गली के साथ की नरसी सुनार के घर के सामने वाली छोटी गली का निर्माण नहीं कराया जा रहा है। गांव के लोग इसका निर्माण कराने को लेकर पंचायती विभाग के जेई तथा अन्य कर्मचारियों से मांग कर चुके हैं, लेकिन समस्या का समाधान नहीं हो सका है। ग्रामीणों ने जिला प्रशासन के उच्च अधिकारियों से गली का निर्माण कराने की मांग की है।
अलेवा. नगूरांकी गली का निर्माण कराए जाने पर रोष जताते ग्रामीण।
hin_Deva hin_Deva hin_Deva hin_Deva hin_Deva